Leef met jou hart op jou mou – Finesse Meisie
'n Mens se lewe lê oop voor die Here, elke tree wat jy gee, sien Hy.
Ons sit elke dag soveel verskillende maskers op dat ons al skoon afgeleer het hoe om ons regte, egte gevoelens diep in ons hart uit te leef en te verwoord. Ons moet heeltyd inpas, aanvaarbaar wees en voel. Ons kan glad nie die risiko waag om onsself dalk te embarrass nie!
So, nou bly ons maar eerder stil of plooi ons mond in 'n vals glimlag wat ons tot ver agter ons ore vashaak. Maar as niemand ooit weet wie jy is en hoe jy voel nie, hoe gaan hulle weet wanneer hulle jou seermaak, gelukkig maak of verwerp laat voel?
Komunikasie in 'n vertroulike verhouding, of dit jou vriendin of vriend is, is beautiful. Dis so belangrik om mekaar net beter en beter te leer ken. Want so leer jy ook jouself beter ken, verstaan en aanvaar.
Wanneer jy jouself eers moet begin wegsteek agter 'n dooie masker, dink jou brein sommer gou daar is iets fout met jou. Jy verwerp eintlik jouself. En so raak jy soos niks dieper en verder weg van wie jy werklik is.